**Aceeași poezie**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Adun în palme stropi de lacrimi reci

Și caut versuri scrise cu cerneala

Din ploi albastre, ninse, când culbelci

Îți mângâiau cu tălpile petala,

Azi mai oftez de dor, sperând că-n zori,

De voi lăsa ferestrele deschise,

Vei alunga tăcutele ninsori

Și vei aprinde câmpuri de narcise,

Cu roua de pe buzele fierbinți

Vei presăra în patul de hârtie

Metafoare-mpletite cu dorinți

Și vom rămâne-aceeași poezie.

- E-un anotimp anarhic şi bizar

Când norii-şi definesc coregrafia,

Plouă cu lacrimi, dulce şi amar,

În mine-abia respiră poezia

Ce mă-ncălzea în nopţile târzii

Când îmi treceai prin gând purtând în mână

Buchete mari cu albe fantezii...

Şi-acum te-aştept, dar visul se amână

Pentru atunci când soarele pe cer

Va străluci la marginile clipei,

Voi îmbrăca cuvântul în mister

Să te-ntâlnesc sub zodia risipei.

Liliana Trif Ioan Grigoraș